http://www.loc.gov/mods/v3 http://www.loc.gov/standards/mods/v3/mods-3-2.xsd
Δεντρικά ευρετήρια που υποκρύπτουν την ιστορία τροποποίησης τους
το επιλήσμον B+-δέντρο και το επιλήσμον R-δέντρο : πτυχιακή εργασία
Τμήμα Μηχανικών Πληροφοριακών και Επικοινωνιακών Συστημάτων.
Η ευρεία χρήση των σύγχρονων συστημάτων διαχείρισης πληροφορίας θέτει νέες απαιτήσεις και προκλήσεις σε επιστημονικό επίπεδο, μεταξύ αυτών και η ανάγκη προφύλαξης της ιδιωτικότητας των δεδομένων. Ειδικότερα, η μελέτη μας επικεντρώνεται στην προστασία της ιδιωτικότητας σε επίπεδο ευρετηρίου βάσης δεδομένων. Εκεί, οι ντετερμινιστικές δεντρικές δομές δεδομένων που χρησιμοποιούνται ως ευρετήρια διατηρούν επιπλέον ανεπιθύμητη πληροφορία σχετική με τις προηγούμενες καταστάσεις τους και τις ενέργειες που έλαβαν χώρα επάυτών στο παρελθόν, η οποία μπορεί να πλήξει την ιδιωτικότητα. Στην παρούσα εργασία αναφερόμαστε και περιγράφουμε τις δομές δεδομένων που έχουν την ιδιότητα να υποκρύπτουν την ιστορία τροποποίησής τους και τις διακρίνουμε σε κατηγορίες. Από αυτές, ξεχωρίζουμε το παράδειγμα του επιλήσμονος δέντρου και το εφαρμόζουμε σε δύο από τα πλέον δημοφιλή και διαδεδομένα δεντρικά ευρετήρια, το Β+-δέντρο και το R-δέντρο. Η επιλογή αυτή δεν είναι τυχαία, καθώς το μεν Β+-δέντρο είναι η δομή ευρετηριοποίησης που χρησιμοποιούν σχεδόν όλα τα γενικού σκοπού ΣΔΒΔ και το δε R-δέντρο κάτι αντίστοιχο για τις χωρικές βάσεις δεδομένων. Έτσι, λοιπόν προχωρούμε στον ορισμό και περιγραφή του επιλήσμονος Β+-δέντρου και του επιλήσμονος R-δέντρου. Αυτά δεν είναι παρά το Β+-δέντρο και το R-δέντρο, αντίστοιχα, με την επιπλέον όμως ιδιότητα ότι υποκρύπτουν την ιστορία τροποποίησής τους. Αυτό σημαίνει ότι τα επιλήσμονα δέντρα διατηρούν την εξαίρετη λειτουργικότητα των αντίστοιχων παραδοσιακών εκδόσεών τους, καθώς δεν υπάρχει κάποια δομική μετατροπή. Η τελευταία έγκειται αποκλειστικά στις διαδικασίες ενημέρωσης των επιλησμόνων δέντρων, οι οποίες εμπεριέχουν μια εγγενή τυχαιοποίηση στην κατεύθυνση ακριβώς της προαναφερθείσας υπόκρυψης της ιστορίας τροποποίησης του δέντρου. Τελικά, προχωρούμε σε υλοποίηση σε ANSI/C του επιλήσμονος Β+-δέντρου και πειραματική σύγκριση της απόδοσής του με το αντίστοιχο παραδοσιακό.
The widely accepted usage of the modern information management systems has raised newdemands and challenges for computer science to face, amongst them the need to protect data privacy. Specifically, our study is focused on data privacy protection with regard to database indexes. Deterministic tree-based data structures used for indexing retain unintentional extra information about previous states of the index itself and users past activities on them, from which privacy can be inflicted. In the current study we refer to and describe data structures which have the ability to hide their modification history and we categorize them. From these categories, we extract the notion of the oblivious tree and apply it to two of the most popular and commonly used tree-based indexes, the B+-tree and the R-tree. This choice isnt random, but stems from the fact that B+-tree is the index structure which is most used in general purpose database management systems and R-tree something corresponding for spatial databases. With the previous mentioned in mind, we proceed to the definition and description of oblivious B+-tree and oblivious R-tree. These trees are nothing but B+-tree and R-tree, respectively, with the additional property that they hide their modification history. This means that the oblivious trees maintain the excellent functionality of their classic predecessors, while there isnt any structural change between them. The only change was made within the update procedures of the oblivious trees, which comprise an inborn randomization in order to hide, as previous said, trees modification history. Finally, we proceed to the ANSI/C implementation of the oblivious B+-tree and to the experimental performance comparison with the the classic one.
Παναγιώτης Ντουρντουρέκας ; επιβλέπων καθηγητής Θεόδωρος Τζουραμάνης.
Μέλη της εξεταστικής επιτροπής: Θεόδωρος Τζουραμάνης, Κωνσταντίνος Στεργίου, Ελισάβετ Κωνσταντίνου.
Διάθεση πλήρους κειμένου - Ελεύθερη πρόσβαση.
Πτυχιακή εργασία – Πανεπιστήμιο Αιγαίου, Σάμος, 2008.